Ericu950/Stoicheia-meter-silver huggingface dataset:
ὃ καὶ ἀντίτυπον ἡμᾶς νῦν σώζει βάπτισμα , οὐ σαρκὸς ἀπόθεσις ῥύπου , ἀλλὰ συνειδήσεως ἀγαθῆς ἐπερώτημα εἰς Θεόν .
τίνα δὴ οὖν ἄρα τρόπον ἡ κιβωτὸς διεπήγνυτο ;
τριακοσίων πήχεων , φησὶ , ποιήσεις τὸ μῆκος τῆς κιβωτοῦ , καὶ εὖρος πεντήκοντα 0 ·
ὕψος δὲ τριάκοντα 0 .
ὅτι δὲ τὸ Χριστοῦ μυστήριον ὑποσημήνειεν ἂν , εἰ καὶ λίαν ἀμυδρῶς , ἡ τοιάδε κατασκευὴ , παντί τῳ σαφὲς ἂν γένοιτο καὶ μάλα ῥᾳδίως , τοῦ θεσπεσίου Παύλου γράφοντος τοῖς ἐν πίστει δεδικαιωμένοις , ὡς ἀδιάλειπτον περὶ αὐτῶν ποιοῖτο τὴν προσευχήν 0 ·
ἵνα ἐξισχύσωσι καταλαβέσθαι σὺν πᾶσι τοῖς ἁγίοις , τί τὸ πλάτος , καὶ μῆκος , καὶ ὕψος , καὶ βάθος , γνῶναί τε τὴν ὑπερβάλλουσαν τῆς γνώσεως ἀγάπην τοῦ Χριστοῦ 0 .
τίς οὖν ἄρα ἐστὶ τῶν τῆς κιβωτοῦ μέτρων ὁ λόγος ;
τῆς ἁγίας καὶ ὁμοουσίου Τριάδος , ὀρθὴ καὶ ἀπεξεσμένη δήλωσις , καὶ τῆς μιᾶς Θεότητος τὸ ἀρτίως ἔχον , καὶ τὸ εἰς πᾶν ὁτιοῦν παντέλειον 0 .
τοῦτο γὰρ ἡμῖν ὡς ἔν γε δὴ τοῖς προκειμένοις ἀριθμοῖς ὑποδηλούμενον κατίδοι τις ἂν , ἐκεῖνο διενθυμούμενος ·
ὡς ἔστιν ἔθος τῇ θεοπνεύστῳ Γραφῇ , τοὺς τὴν ἀνόπιν ἔχοντας ἀνακύκλησιν ἀριθμοὺς , τελειότητος ποιεῖσθαι σύμβολον .
Οἷον δὲ δή τί φημι ·
ἀρχομένη γὰρ ἐκ πρώτης ἡ ἑβδομὰς , ἐν Σαββάτῳ διαπεραίνεται κατὰ τὴν ἑβδόμην .
Εἶτα πάλιν ἀριθμοῦμεν τὴν ἐφεξῆς ἀπὸ πρώτης ἀρχόμενοι μέχρι πάλιν ἑβδόμης .
ὁμοίως εἰς ἀριθμὸν ἰόντες τὸν δέκα , πάλιν ἐκ πρώτης τῆς ἐφεξῆς δεκάδος ἀρχόμεθα ·
κατὰ τὸν ἴσον δὲ τοῦτον τρόπον τε καὶ λόγον , συγκείσεται καὶ ὁ τέλειος ἐκ τελείων ἀριθμὸς , τουτέστι , ὁ ἑκατὸν ἐκ δεκάδων δέκα ·
καὶ ἀνακύκλησιν ἔχων καὶ ἀναδρομὴν τὴν εἰς μονάδα πάλιν 0 .
ὅπερ οὖν ἔφην , τελειότητος σύμβολον παρά γε τῇ θείᾳ Γραφῇ , πᾶς ἀριθμὸς ἀνόπιν ὥσπερ ἰὼν μετὰ τὸ εἰς πέρας ἥκειν τὸ αὐτῷ πρέπον τε καὶ ὡρισμένον 0 1 .
ὅρα τοίνυν τῆς ἁγίας Τριάδος τὸ παντέλειον ὡς ἐν τρισὶ πήχεων ἑκατοντάσι 0 .
τοῦτο γὰρ μῆκος τῇ κιβωτῷ 0 .
ὅτι δέ ἐστι , ἵν οὕτως εἴπωμεν , τελειότης τελειοτήτων ἡ ὡς ἐν μονάδι Θεότης , ὑπεμφήνειεν ἂν τὸ εὖρος , εὖ μάλα ἐπὶ πήχεις ἰὸν πεντήκοντα 0 ·
τουτ έστιν , ὡς ἐν ἑβδομάσιν ἑπτὰ προσενηνεγμένης αὐταῖς καὶ μονάδος , διὰ τὸ μίαν εἶναι Θεότητος φύσιν 0 .
καὶ αὐτὸ δὲ τὸ ὕψος , οὐχ ἑτέραν ἡμῖν ἢ ταύτην ὠδίνει τὴν ἔννοιαν 0 .
ἀποπεραίνεται μὲν γὰρ εἰς πήχεων δεκάδα τρίτην ·
εἰς ἕνα δὲ δὴ τὸν ὑπερκείμενόν τε καὶ ἀνωτάτω καταλήγει πάλιν .
τριάκοντα γὰρ , φησὶ , πήχεων τὸ ὕψος αὐτῆς 0 ·
καὶ εἰς ἕνα πῆχυν συντελέσεις αὐτήν .
Εὐρυνομένη γὰρ ὥσπερ εἰς τρεῖς ὑποστάσεων καὶ μὴν καὶ προσώπων ἰδικῶν διαφορὰς ἡ ἁγία Τριὰς , εἰς μίαν Θεότητος οἱονεὶ συστέλλεται φύσιν 0 .
ἕλληνες μὲν γὰρ τὴν εἰς πολύθεον πλάνησιν τιμῶσιν ὁδόν .
ἡμεῖς δὲ Πατέρα , καὶ μὴν καὶ Υἱὸν καὶ ἅγιον Πνεῦμα καταλογιζόμενοί τε καὶ τιθέντες ἀληθῶς ἐν ὑποστάσεσιν ἰδικαῖς , ἑνότητι φύσεως στεφανοῦν εἰθίσμεθα .
καὶ τῇ τῆς οὐσίας ταυτότητι συνεγείροντες μονονουχὶ καὶ εἰς ἔνα πῆχυν τὴν μακρὰν καὶ εὐρεῖαν , καὶ μέν τοι καὶ ὑψηλὴν , συντελοῦμεν κιβωτόν .
ἀνασώζει τοιγαροῦν ἡμᾶς ἐν πίστει Χριστὸς , καὶ οἷά περ εἰς κιβωτὸν εἰσοικίζεται τὴν Ἐκκλησίαν , ἐν ᾗ γεγονότες ὑπερνηξόμεθα μὲν τοῦ θανάτου τὸ δεῖμα , διαδιδράσκομεν δὲ τὸ συγκατακρίνεσθαι τῷ κόσμῳ 0 .
συνέσται γὰρ ἡμῖν ὁ δίκαιος Νῶε , τουτέστι Χριστός .
ἄξιον δὲ οἶμαι πολυπραγμονῆσαι λεπτῶς τίνες ἂν νοοῖντο τυχὸν οἱ τῷ Νῶε συνεισθέοντες εἰς τὴν κιβωτὸν , καὶ τὴν διὰ πίστεώς τε καὶ ὕδατος σωτηρίαν ἀποκερδαίνοντες .
γέγραπται τοίνυν , ὅτι Εἰσῆλθε Νῶε εἰς τὴν κιβωτὸν , καὶ οἱ υἱοὶ αὐτοῦ , καὶ ἡ γυνὴ αὐτοῦ , καὶ αἱ γυναῖκες τῶν υἱῶν αὐτοῦ μετ αὐτοῦ .
συνεισκεκόμικε δὲ τούτοις , καὶ ἀπὸ παντὸς ζώου καὶ τῶν πετεινῶν , ἑπτὰ μὲν τῶν καθαρῶν , ἀνὰ δύο δὲ τῶν ἀκαθάρτων .
ἐδόκει γὰρ ὧδε θεσμοθετεῖν τῷ Θεῷ .
ὀνόματα δὲ τοῖς υἱοῖς αὐτοῦ , Σὴμ , Χὰμ , Ἰάφεθ 0 ·
διερμηνεύεται δὲ ὁ μὲν Σὴμ , φύτευμα καὶ τέλειοις ·
θερμασία δὲ ὁ Χὰμ , καὶ πλατυσμὸς ὁ Ἰάφεθ 0 .
σεσώσμεθα γὰρ ἐν Χριστῷ διὰ πίστεως οἱ ἐξ ἀτελοῦς ὥσπερ πολιτείας τῆς κατὰ νόμον εἰς τὴν τῆς εὐαγγελικῆς παιδεύσεως τελειότητα , καθάπερ τινὰ μόσχια πεφυτευμένοι λεπτά 0 .
τοιγάρτοι καὶ ὁ θεσπέσιος Δαβὶδ τοῖς μὲν τῶν Ἰουδαίων λαοῖς τὴν ἐν Χριστῷ δικαίωσιν οὐ προσιεμένοις ἐπετίμα , λέγων ·
ἠγάπησας κακίαν ὑπὲρ ἀγαθοσύνην ·
ἀδικίαν ὑπὲρ τὸ λαλῆσαι δικαιοσύνην 0 ·
ἠγάπησας πάντα ῥήματα καταποντισμοῦ , γλῶσσαν δολίαν .
δεδυσφημήκασιν γὰρ ἀκαθέκτως εἰς τὸν Υἱόν .
διὰ τοῦτο , φησὶν , ὁ Θεὸς καθελεῖ σε εἰς τέλος ·
ἐκτίλαι σε καὶ μεταναστεύσαι σε ἀπὸ σχηνώματός σου , καὶ τὸ ῥίζωμά σου ἐκ γῆς ζώντων 0 .
περὶ δὲ τῶν ἠγαπηκότων τὴν ἐν Χριστῷ δικαίωσιν καὶ ζωήν 0 ·
πεφυτευμένοι ἐν τῷ οἴκῳ Κυρίου , ἐν ταῖς αὐλαῖς τοῦ Θεοῦ ἡμῶν ἐξανθήσουσιν .
ὅτι δὲ οὐ δίχα τοῦ θείου πυρὸς καὶ νοητοῦ , καὶ οἱονεὶ τῆς διὰ πνεύματος θερμασίας ἐνήργηκεν εἰς ἡμᾶς τὴν παρ ἑαυτοῦ χάριν ὁ Ἐμμανουὴλ , πιστεύσεται καὶ ὁ θεσπέσιος Παῦλος ·
τῷ πνεύματι ζέοντας ὁρᾶσθαι θέλων τοὺς ἐν ἁγιασμῷ κεκλημένους 0 .
Οὐδὲν δὲ ἧττον ἡμᾶς ἐμπεδοῖ καὶ ὁ σοφὸς Ἰωάννης λέγων ·
ἐγὼ μὲν βαπτίζω ὑμᾶς ἐν ὕδατι εἰς μετάνοιαν ·
ὁ δὲ ὀπίσω μου ἐρχόμενος ἰσχυρότερός μου ἐστίν ·
οὗ οὐκ εἰμὶ ἱκανὸς τὰ ὑποδήματα βαστάσαι .
Αὐτὸς ὑμᾶς βαπτίσει ἐν Πνεύματι ἁγίῳ καὶ πυρί .
ἀπέψυκται μὲν γὰρ ἡ τῶν Ἰουδαίων ἀγάπη διὰ τὸ Πληθυνθῆναι τὴν ἀνομίαν παρ αὐτοῖς , καθὰ γέγραπται .
θερμοὶ δὲ δὴ λίαν καὶ πρός γε τοῦτο ἡμεῖς 0 .
τοιγάρτοι φαμέν ·
τί ἡμᾶς χωρίσει ἀπὸ τῆς ἀγάπης τοῦ Χριστοῦ ;
θλίψις , ἢ στενοχωρία 0 ;
ἢ λιμὸς , ἢ διωγμὸς , ἢ γυμνότης , ἢ κίνδυνος , ἢ μάχαιρα 0 ;
Οὐκοῦν τῶν ζεόντων τῷ πνεύματι τύπος ἂν γένοιτο καὶ μάλα σαφὴς ὁ Χὰμ , ὃς νοεῖται θερμασία .
ὅτι δὲ καὶ εἰς πλατυσμὸν καρδίας ἀπενενήγμεθα τῆς ἐν νόμῳ ζωῆς τὴν θλίψιν ἐκβαίνοντες , ὑπεμφήνειεν ἂν ὁ τρίτος ἡμῖν Ἰάφεθ , εἰς πλατυσμὸν μετονομαζόμενος .
ἰουδαίοις μὲν γὰρ προσεφώνει Θεὸς διὰ φωνῆς Ἡσαΐου ·
ἀκούσατε λόγον Κυρίου , ἄνδρες τεθλιμμένοι , καὶ ἄρχοντες τοῦ λαοῦ τοῦ ἐν Ἱερουσαλήμ ·
ἐκβεβηκὼς δὲ ὁ Παῦλος τὴν ἐν νόμῳ στένωσιν προσπεφώνηκέ τισι τῶν ἤδη πεπιστευκότων ·
τὸ στόμα ἡμῶν ἀνέῳγε πρὸς ὑμᾶς , Κορίνθιοι .
ἡ καρδία ἡμῶν πεπλάτυται ·
οὐ στενοχωρεῖσθε ἐν ἡμῖν .
στενοχωρεῖσθε δὲ ἐν τοῖς σπλάγχνοις ὑμῶν .
τὴν δὲ αὐτὴν ἀντιμισθίαν , ὡς τέκνοις λέγω , πλατύνθητε καὶ ὑμεῖς .
μὴ γίνεσθε ἑτεροζυγοῦντες ἀπίστοις .
ἠκολούθουν γὰρ ἔτι τοῖς Ἰουδαίων ἐντάλμασι , καὶ ἀνονήτοις εἰκαιοβουλίαις .
ψάλλει δέ που καὶ ὁ Δαβὶδ πρὸς τὸν τῶν ὅλων Σωτῆρα Χριστὸν , ὡς ἐκ προσώπου τοῦ νέου λαοῦ καὶ ἐν Χριστῷ 0 ·
ὁδὸν ἐντολῶν σου ἔδραμον , ὅταν ἐπλάτυνας τὴν καρδίαν μου .
πεπλάτυται γὰρ ἡμῶν ὁ νοῦς εἰς σοφίαν , ἐνηυλισμένου τε καὶ ᾠκηκότος ἐν ταῖς ἁπάντων ψυχαῖς διὰ πνεύματος τοῦ Ἐμμανουήλ .
τοιοίδε μὲν οὖν οἱ ἐν Χριστῷ διὰ πίστεως 0 .
ὅτι δὲ πλείστη μὲν ἡ τῶν ἐν πίστει δεδικαιωμένων καθαρωτάτη πληθὺς , μείων γε μὴν ἡ ἐξ Ἰουδαίων , ἀναμάθοι τις ἂν ἐντεῦθεν ἀμογητί 0 1 .
ἑπτὰ μὲν γὰρ ἐν τῇ κιβωτῷ τὰ ἐκ τῶν καθαρῶν εἰσκεκόμικε ζώων , ἀνὰ δύο δὲ αὖ τὰ ἐκ τῶν ἀκαθάρτων 0 ·
τουτέστι , τῶν κυριοκτόνων Ἰουδαίων 0 .
σέσωσται γὰρ τὸ κατάλειμμα , κατὰ τὴν τοῦ προφήτου φωνήν .
πλὴν ὅτι κατὰ καιροὺς ἀπανίστασθαί τε καὶ ἀποφοιτᾷν τῆς πίστεως ἔμελλόν τινες τῶν ἐξ αἵματος Ἰσραὴλ , ὑπετύπου πάλιν .
ἀπέστειλε γὰρ , φησὶν , ἐκ τῆς κιβωτοῦ τὸν κόρακα ἰδεῖν εἰ κεκόπακε τὸ ὕδωρ ·
ἐνεπνίγη δὲ , οἶμαι , τοῖς ὕδασιν , ἔρεισμά τε καὶ στάσιν οὐχ εὑρηκώς .
Οὐκοῦν τὸ τῆς πίστεως ἀπολισθῆσαι τοῦ Χριστοῦ καὶ ἀπονοσφίζεσθαι , πάντως πρόξενον ἀπωλείας 0 .
Οὔτω καὶ ὁ μακάριος Παῦλος τοῖς μετὰ τὴν πίστιν ἐν νόμῳ τελειουμένοις , ἤγουν οἰηθεῖσιν ἔσεσθαι τελείοις , Κατηργήθητε , φησὶν , ἀπὸ Χριστοῦ , οἵτινες ἐν νόμῳ δικαιοῦσθε , τῆς χάριτος ἐξεπέσατε ·
ἡμεῖς γὰρ πνεύματι ἐκ πίστεως ἐλπίδα δικαιοσύνης ἀπεκδεχόμεθα .
ἄθρει δὲ ὅπως ἐκ τῶν ἀκαθάρτων πτηνῶν ὁ κόραξ ἀποστάτης 0 .
ἦσαν γὰρ ἐξ Ἰουδαίων οἱ μετὰ τὴν ἐν Χριστῷ δικαίωσιν ἀνόπιν ἰόντες ἐπὶ τὰς τοῦ νόμου σκιάς .
καὶ περὶ αὐτῶν , οἶμαί που , καὶ ὁ σοφὸς Ἰωάννης γράφει ·
ἐξ ἡμῶν ἐξῆλθον , ἀλλ οὐκ ἦσαν ἐξ ἡμῶν ·
εἰ γὰρ ἦσαν ἐξ ἡμῶν , μεμενήκεσαν ἂν μεθ ἡμῶν .
λέγοντος δὲ καὶ τοῦ Πνεύματος ἐναργῶς , ὅτι Ἐν ὑστέροις καιροῖς ἀποστήσονταί τινες τῆς πίστεως , προσέχοντες πνεύμασι πλάνοις , ὅρα καὶ τοῦδε σαφῆ τύπον διὰ Νῶε γεγενημένον .
ἀπέστειλε μὲν γὰρ πρώτην τε καὶ δευτέραν περιστερὰν κατασκεψομένας , ὥσπερ εἰ ἐν ὑφιζήσει γέγονεν ὁ κατακλυσμός 0 .
Αἱ δὲ ὑπενόστησαν ὡς εἰς καλιὰν εἰς τὴν κιβωτὸν , καί τι κάρφος ἐχούσης μιᾶς ἐν τῷ στόματι αὐτῆς , καθὰ γέγραπται , θαλὸς δὲ τοῦτο ἐλαίας ἦν 0 .
ἀποστέλλονται μὲν γὰρ οἱ ἅγιοι παρὰ Χριστοῦ κατασκεψόμενοί τε τὸν κόσμον , καὶ τοὺς ἐν αὐτῷ .
ὑπονοστοῦσι δὲ ὥσπερ λαλοῦντες εἰρήνην 0 .
τουτὶ γὰρ οἶμαι πλαγίως ὑποδηλοῦν τὸ ἐν στόματι κεῖσθαι τῆς περιστερᾶς τὸν τῆς ἐλαίας θαλόν .
σύμβολον γὰρ εἰρήνης ἀεί πώς ἐστι τὸ φυτόν .
φιλόθεοι μὲν οὖν οἱ πίστει κεκαθαρμένοι , καὶ ὡς ἐν πραότητι πολιτείας εὐαγγελικῆς , ἀπόλεκτοι τῷ Θεῷ 0 .
πλὴν , ὅτι καὶ ἐξ αὐτῶν ἀποστήσονταί τινες ἐν ἐσχάτοις καιροῖς , καθάπερ ἔφην ἀρτίως , ἐμφήνειεν ἂν ὁ τύπος .
τρίτη γὰρ καὶ τελευταία πέμπεται περιστερὰ , καὶ οὐκ ἐμελέτα τὴν ὑποστροφήν .
ἀπομεμένηκε γάρ .
ὑπολοφήσαντος δὲ τοῦ κατακλυσμοῦ , κεκάθικεν ἡ κιβωτὸς ἐπὶ τὰ ὄρη Ἀραρὰτ , ἃ διερμηνεύεται μαρτυρία καταβάσεως .
ὑψηλοὶ γὰρ ὥσπερ καὶ οἱονεί πως ἐν ὄρεσι διὰ τὸ τῆς εὐαγγελικῆς πολιτείας ὑπερανεστηκὸς , οἱ ἐν Χριστῷ διὰ πίστεως , τὸν ἄνωθεν καὶ ἐξ οὐρανοῦ καταβεβηκότα Θεὸν Λόγον , τοῖς ἁπανταχῆ κηρύττοντες , οἷς καὶ αὐτὸς ἐπεφώνει Θεὸς διὰ προφήτου φωνῆς 0 1 ·
γίνεσθέ μοι μάρτυρες , καὶ ἐγὼ μάρτυς , λέγει Κύριος ὁ Θεός 0 ·
καὶ ὁ παῖς ὃν ἐξελεξάμην 0 .
ἀνωτέρω δὴ οὖν τῆς ἐν κόσμῳ χθαμαλότητος τῶν ἐν Χριστῷ τὰ αὐχήματα 0 .
γέγονε δὲ ὅτι καὶ Ἀρχιερεὺς ἐφ ἡμᾶς ὁ Ἐμμανουὴλ , δι οὗ καὶ τὴν προσαγωγὴν ἐσχήκαμεν πρὸς τὸν Πατέρα καὶ Θεὸν , καὶ ἀνεκαινίσθημεν πρὸς τὸ ἐν ἀρχαῖς , λελυμένης τῆς ἀρᾶς , τῆς ἐπὶ τῷ πρωτοπλάστῳ φημὶ , ὅρα δὴ τοῖς ἐφεξῆς γεγραμμένοις ἐμβαλεῖν .
ἐπειδὴ γὰρ ἐξηράνθη , φησὶν , ἡ γῆ , ἐξῆλθεν ὁ Νῶε τῆς κιβωτοῦ , καὶ πάντες οἱ σὺν αὐτῷ .
καὶ ᾠκοδόμησε , φησὶ , θυσιαστήριον τῷ Θεῷ , καὶ ἔλαβεν ἀπὸ πάντων τῶν κτηνῶν τῶν καθαρῶν , καὶ ἀπὸ πάντων τῶν πετεινῶν τῶν καθαρῶν , καὶ ἀνήνεγκεν ὁλοκαρπώσεις ἐπὶ τὸ θυσιαστήριον .
καὶ ὠσφράνθη ὁ Θεὸς ὀσμὴν εὐωδίας .
καὶ εἶπε Κύριος ὁ Θεὸς διανοηθείς ·
Οὐ προσθήσω ἔτι καταράσασθαι τὴν γῆν διὰ τὰ ἔργα τῶν ἀνθρώπων .
καὶ εὐλόγησε Κύριος ὁ Θεὸς τὸν Νῶε , καὶ τοὺς υἱοὺς αὐτοῦ , καὶ εἶπεν αὐτοῖς ·
Αὐξάνεσθε καὶ πληθύνεσθε , καὶ πληρώσατε τὴν γῆν , καὶ κατακυριεύσατε αὐτῆς , καὶ ὁ φόβος ὑμῶν , καὶ ὁ τρόμος ἔσται ἐπὶ πᾶσι τοῖς θηρίοις , καὶ ἐπὶ πᾶσι τοῖς κτήνεσι τῆς γῆς , καὶ ἐπὶ πάντα τὰ ὄρνεα τοῦ οὐρανοῦ , καὶ ἐπὶ πάντα τὰ κινούμενα ἐπὶ τῆς γῆς , καὶ ἐπὶ πάντας τοὺς ἰχθύας τῆς θαλάσσης ·
ὑπὸ χεῖρας ὑμῖν δέδωκα .
Οὐκοῦν ὅτε γέγονεν ἡμῶν ἀρχιερεὺς ὁ Χριστὸς , καὶ προσεκομίσθημεν δι αὐτοῦ νοητῶς εἰς ὀσμὴν εὐωδίας τῷ Θεῷ καὶ Πατρὶ , τότε καὶ εὐμενείας τῆς παρ αὐτοῦ πλουσίως ἠξιώμεθα , καὶ βεβαίαν ἐσχήκαμεν τὴν ὑπόθεσιν , τοῦ μηκέτι καθ ἡμῶν ἰσχῦσαι τὸν θάνατον .
λέλυται καὶ τὰ ἐξ ὀργῆς , οἴχεται δέ ποι καὶ τὰ ἐκ τῆς ἀρχαίας ἀρᾶς ἐκείνης .
Ηὐλογήμεθα γὰρ ἐν Χριστῷ , δι οὗ καὶ μεθ οὗ τῷ Θεῷ Πατρὶ ἡ δόξα , σὺν τῷ ἁγίῳ Πνεύματι εἰς τοὺς αἰῶνας τῶν αἰώνων 0 .
συμπεπερασμένων ἁπάντων τῶν ἐπὶ τῇ κιβωτῷ , καὶ παρῳχηκότος μὲν τοῦ κατακλυσμοῦ , γηπονοῦντος δὲ ἤδη τοῦ Νῶε , τίνα δὴ ἄρα τὰ ἐν αὐτῷ πεπραγμένα παρὰ τοῦ Χὰμ , πολυπραγμονήσει πάλιν ἡμῖν ὁ λόγος 0 .
ἀναπείσει γὰρ δὴ τοὺς οἵπερ ἂν ἕλοιντο διαβιοῦν ἐννόμως τῆς εἰς τοὺς πατέρας αἰδοῦς οὐδὲν τὸ παράπαν ἡγεῖσθαι ἰσοστατοῦν , καὶ παραιτεῖσθαι σαφῶς ὥς τι τῶν σφαλερωτάτων τὸ κατά τι γοῦν ὅλως ἐπιμειδιᾷν αὐτοῖς , κ ἂν εἰ τοῦ πρέποντος ἔξω φέροιντο βραχὺ ταῖς τῆς φύσεως ἀσθενείαις ὑπενηνεγμένοι 0 .
ὅτι γὰρ σεπτὸν ἀεί πώς ἐστι τῶν γονέων τὸ χρῆμα , καὶ αὐτὸς ὁ θεῖος ἡμᾶς ἐκπαιδεύει νόμος ·
προεπιτάξας γὰρ δεῖν ἐξ ὅλης ψυχῆς καὶ καρδίας τὸν ἕνα τε καὶ φύσει Θεὸν ἀγαπᾷν , Τίμα , φησὶ , τὸν πατέρα σου , καὶ μητέρα σου , ἵνα εὖ σοι γένηται , καὶ ἔσῃ μακρόβιος ἐπὶ τῆς γῆς .
ἐν εἰκόνι γὰρ ὥσπερ καὶ ἐν μιμήσει Θεοῦ καταλογισθεῖεν ἂν οἱ γεγεννηκότες 0 .
μνήσθητι γὰρ , φησὶν , ὅτι δι  αὐτῶν ἐγεννήθης .
ταύτῃ τοι πάλιν φησὶν , Ὀφθαλμὸν καταγελῶντα πατρὸς , καὶ ἀτιμάζοντα γῆρας μητέρος , ἐκκόψαισαν αὐτὸν κόρακες ἐκ τῶν φαράγγων .
ὅτι τοίνυν καὶ ἐν ἀρᾷ καὶ δίκῃ τὸ μὴ δεῖν οἴεσθαι τιμᾷν πατέρας , καὶ μὴν καὶ αἰδοῦς ἁπάσης ἀξιοῦν , καὶ διά γε τοῦ Χὰμ ἀναμάθοι τις ἂν καὶ λίαν εὐκόλως 0 1 .
ἦσαν γὰρ , φησὶν , οἱ υἱοὶ Νῶε οἱ ἐξελθόντες ἐκ τῆς κιβωτοῦ , Σὴμ , Χὰμ , Ἰάφεθ .
χὰμ δὲ ἦν πατὴρ Χαναάν .
τρεῖς οὗτοί εἰσιν οἱ υἱοὶ Νῶε .
ἀπὸ τούτων διεσπάρησαν ἐπὶ πασᾶν τὴν γῆν .
καὶ ἤρξατο Νῶε ἄνθρωπος γεωργὸς γῆς , καὶ ἐφύτευσεν ἀμπελῶνα , καὶ ἔπιεν ἐκ τοῦ οἴνου , καὶ ἐμεθύσθη , καὶ ἐγυμνώθη ἐν τῷ οἴκῳ αὐτοῦ ·
καὶ εἶδε Χὰμ ὁ πατὴρ Χαναὰν τὴν γύμνωσιν τοῦ πατρὸς αὐτοῦ , καὶ ἐξελθὼν ἐπήγγειλε τοῖς ἀδελφοῖς αὐτοῦ ἔξω .
καὶ λαβόντες Σὴμ καὶ Ἰάφεθ τὸ ἱμάτιον , ἐπέθεντο ἐπὶ τὰ δύο νῶτα αὐτῶν , καὶ ἐπορεύθησαν ὀπισθοφανῶς , καὶ συνεκάλυψαν τὴν γύμνωσιν τοῦ πατρὸς αὐτῶν , καὶ τὸ πρόσωπον αὐτῶν ὀπισθοφανὲς , καὶ τὴν γύμνωσιν τοῦ πατρὸς οὐκ εἶδον 0 .
ἐξένηψε δὲ Νῶε ἀπὸ τοῦ οἴνου , καὶ ἔγνω ὅσα ἐποίησεν αὐτῷ ὁ υἱὸς αὐτοῦ ὁ νεώτερος , καὶ εἶπεν ·
ἐπικατάρατος Χαναὰν , παῖς οἰκέτης ἔσται τοῖς ἀδελφοῖς αὐτοῦ , καὶ εἶπεν ·
Εὐλογητὸς Κύριος ὁ Θεὸς Σὴμ , καὶ ἔσται Χαναὰν παῖς αὐτοῦ 0 .
πλατύναι ὁ Θεὸς τῷ Ἰάφεθ , καὶ κατοικησάτω ἐν τοῖς σκηνώμασι Σὴμ , καὶ γενηθήτω Χαναὰν παῖς αὐτοῦ .
νῶε μὲν γὰρ ἀμπελῶνα πεφυτευκὼς , τῶν οἰκείων ἐνεφορεῖτο πόνων , καὶ κάτοινος μὲν ἀσυνήθως ἦν .
ἀδόκητον δὲ φιλοινίας ἔγκλημα , τὴν ἀνεθέλητον ὑπομείνας γύμνωσιν , οἴκοι τε καὶ ἄποπτος ἦν τοῖς πολλοῖς .
ὁ δὲ τὰς φρένας οὐκ ἀσφαλὴς , φημὶ δὴ τὸν Χὰμ , τῆς θέας τὸ ἀπρεπὲς ἀνοσίου γέλωτος ἐποιεῖτο πρόφασιν ·
καίτοι καταμφιάσαι δὲ , μονονουχὶ δὲ καὶ ἐπαμῦναι τῷ φύσαντι , μέθῃ πλεονεκτουμένῳ , καὶ τοῖς ἐξ οἴνου πταίσμασιν ὑπενηνεγμένῳ .
ἀλλὰ παρεὶς τὰ τοιάδε , καὶ τῆς εἰς τὸν φύσαντα τιμῆς οὐ μετρίως ὀλιγωρῶν , προξενεῖν ἐπείγεται τοῖς ἄλλοις τὴν θέαν , καὶ σκηνὴν οἷά τινα προσθεὶς τὸν πρεσβύτην , γελᾷν ἀναπείθει τοὺς ἀδελφούς .
Οἵδε ἦσαν ἀμείνους τῆς ἐν αὐτῷ δυσβουλίας ·
κατασοφιζόμενοι δὲ τὸ συμβεβηκὸς , καὶ τῆς θέας τὸ ἀκαλλὲς τοῖς περιβλήμασιν ἀφανίζοντες , ἀνόπιν ἐβάδιζον .
ἐδόκει γὰρ εὐσεβεῖν αὐτοῖς , καὶ μηροὺς αἰδεῖσθαι πατρὸς , δι ὧν καὶ γεγόνασιν .
ἐπεὶ δὲ διεγηγερμένος ἐν αἰσθήσει τοῦ πράγματος γέγονεν ὁ πατὴρ , ἐπαρᾶται μὲν εὐθὺς τὸν τοῦ πρέποντος , καὶ τῆς εἰς αὐτὸν αἰδοῦς ἠφειδηκότα παραλόγως , καὶ ζυγὸν αὐτῷ τὸν οἰκετικὸν ἐπετίθει δικαίως , Χαναὰν ὀνομάζων διὰ τοὺς ἐξ αὐτοῦ Χαναναίους , οἳ καὶ τῆς δίκης αὐτῷ συμμεθέξειν ἔμελλον .
παγγενῆ γὰρ ἐκολάζετο .
Εὐλόγηκε δὲ τοὺς τιμήσαντας .
ἐμφήνειε δ ἂν αἰνιγματωδῶς καὶ τόδε δὴ πάλιν τὸ ἐπὶ τοῖς Ἰουδαίοις μυστήριον .
τρεῖς μὲν γὰρ οἱ πάντες γεγόνασι λαοὶ , ὅ τε ἐν πρώτῳ καιρῷ καθάπερ καὶ ὁ Σὴμ , καὶ μὴν καὶ ὁ διὰ μέσου κατὰ τὸν ἐπάρατον Χὰμ , καὶ ὁ τρίτος ὁ λοῖσθος νοοῖτο δ ἂν ὡς ἐν τελευταίοις Ἰάφεθ , ὃς ἑρμηνεύεται πλατυσμός 0 1 .
ἐπειδὴ δὲ ἡμῖν ἀπεκάλυψεν ὁ Θεὸς καὶ Πατὴρ τὸν ἴδιον Υἱὸν , ὃς διὰ μηρῶν σημαίνεται , καὶ ὅσον ἧκεν εἰπεῖν εἰς τὸ νοητὸν τῆς θεότητος κάλλος , ἀσχήμονά τε καὶ ἀτερπῆ διὰ τὸ ἀνθρώπινον 0 ·
Οὐδὲ γὰρ εἶχεν εἶδος , οὐ δὲ κάλλος , κατὰ τὴν τοῦ προφήτου φωνήν ·
τότε δὴ τότε , καθὰ καὶ αὐτὴ τῶν πραγμάτων ἐπιμαρτυρήσειεν ἂν ἡ ἔκβασις , ὁ μὲν πρῶτός τε καὶ λοῖσθος λαὸς , τουτ έστιν , οἱ ἐν ἀρχῇ καὶ πρῶτοι πιστεύσαντες , καὶ μὴν καὶ ὁ κληθησάμενος ἐν ἐσχάτοις , δεδυσώπηνται τὸν Ἐμμανουήλ .
Εὐλόγηνται δὲ δι αὐτοῦ παρὰ τοῦ Θεοῦ καὶ Πατρός .
ὁ δέ γε τοῖν δυοῖν μεταξὺ γεγονὼς , καταμειδιάσας ὥσπερ Χριστοῦ διὰ τὸ τῆς ἀνθρωπότητος ἀκαλλὲς , καὶ τὸν ἐκ Θεοῦ πεφηνότα Υἱὸν κατὰ πολλοὺς ἀτιμάσας τρόπους , ἐν τῷ τῆς δουλείας ἀπομεμένηκε τρόπῳ , καὶ τῆς τῶν πατέρων ἐλευθερίας ἀπώλισθεν 0 .
ὅτι δὲ ἔμελλον οἱ ἐν ἐσχάτοις καιροῖς ἐκ τῶν Ἰουδαίων πιστεύσαντες τῶν πρώτων ἔσεσθαι κοινωνοὶ μονονουχὶ καὶ ὁμέστιοι 0 ·
ἅτε δὴ καὶ εἰς μίαν συνενεχθέντες πόλιν , ἤγουν αὐλὴν ἢ ἑστίαν , τουτέστι τὴν Ἐκκλησίαν , ὑπέφηνεν εἰπὼν , Πλατύναι ὁ Θεὸς τῷ Ἰάφεθ , τουτέστι , τῷ τρίτῳ καὶ ἐν ἐσχάτοις ·
τρίτος γὰρ ὁ Ἰάφεθ 0 ·
καὶ κατοικησάτω ἐν τοῖς σκηνώμασι τοῦ Σὴμ , τουτέστι , τοῦ πρώτου ·
καὶ γενηθήτω Χαναὰν παῖς αὐτῶν ·
τοῦτο , οἶμαι , ἐστὶν ὅπερ ἔφη Χριστὸς τοῖς Ἰουδαίων δήμοις ·
ἀμὴν , ἀμὴν λέγω ὑμῖν , ὅτι πᾶς ὁ ποιῶν τὴν ἁμαρτίαν , δοῦλός ἐστι τῆς ἀμαρτίας .
ὁ δὲ δοῦλος οὐ μένει ἐν τῇ οἰκίᾳ εἰς τὸν αἰῶνα , ὁ υἱὸς μένει εἰς τὸν αἰῶνα ·
ἐὰν οὖν ὁ υἱὸς ὑμᾶς ἐλευθερώσῃ , ἐλεύθεροι ἔσεσθε .
καταμειδιάσαντες γὰρ οἱ τάλανες Ἰουδαῖοι τῆς τοῦ Σωτῆρος ἡμῶν οἰκονομίας , καὶ τὴν ἀποκάλυψιν αὐτοῦ τὴν παρὰ τοῦ Θεοῦ καὶ Πατρὸς εἰς ἡμᾶς γενομένην οὐ τετιμηκότες , ἐν τῷ τῆς δουλείας μεμενήκασι πνεύματι .
ἐλελοίπει μὲν οὐδὲν τῇ ἀνθρωπείᾳ φύσει πρὸς τὸ εὖ εἶναι καὶ εὐημερεῖν .
πλήρη γὰρ αὐτὴν ἀπετέλει καὶ παντὸς ἐπίμεστον ἀγαθοῦ ὁ τῶν ὅλων Ποιητής .
ὑπενήνεκται δὲ πρὸς τὸ μεῖον ἡ πρὶν μεγάλη ζημιουμένη κατὰ βραχὺ , τὰ δι ὧν ἦν εἰκὸς ὁρᾶσθαι σεπτὴν , καὶ ἀρτίως ἔχουσαν εἰς τὸ λίαν ἐπιπρεπές .
Οἷον φέρε εἰπεῖν , ἀπημπόληκε μὲν τὸ ἄφθαρτον ἐν Ἀδάμ .
Εἴρηται γὰρ πρὸς αὐτὸν , Γῆ εἶ , καὶ εἰς γῆν ἀπελεύσῃ .
ἐστέρηται δὲ μετὰ τοῦτο τοῦ πνεύματος .
ἐπειδὴ γὰρ μόνα φρονεῖν ἐθέλοντας τὰ σαρκὸς ἀνόσιά τε καὶ μυσαρώτατα πάθη τοὺς ἐπὶ γῆς ἑώρα Θεὸς , Οὐ μὴ καταμείνῃ τὸ πνεῦμά μου , φησὶν , ἐν τοῖς ἀνθρώποις τούτοις , διὰ τὸ εἶναι αὐτοὺς σάρκας .
ἀλλ ἰδοὺ δή τι καὶ ἕτερον ὑπομένει πάλιν .
ἐπ  ἀνοσίοις γὰρ σκέμμασι καὶ ἀποπλήκτοις εἰκαιοβουλείαις κατεγνωσμένοι τινὲς εἰς ἑτεροίαν αὐτὴν καὶ ἀσύμφωνον ἐκκομίζουσι γλῶσσαν .
ἦν μὲν γὰρ , φησὶ , πᾶσα ἡ γῆ χεῖλος ἒν , καὶ φωνὴ μία πᾶσι .
καὶ ἐγένετο ἐν τῷ κινῆσαι αὐτοὺς ἀπὸ ἀνατολῶν , εὗρον πεδίον ἐν γῇ Σεναὰρ , καὶ κατῴκησαν ἐκεῖ , καὶ εἶπεν ἄνθρωπος τῷ πλησίον ·
δεῦτε , πλινθεύσωμεν πλίνθους , καὶ ὀπτήσωμεν αὐτὰς πυρί .
καὶ ἐγένετο αὐτοῖς ἡ πλίνθος εἰς λίθον ·
καὶ ἄσφαλτος ἦν αὐτοῖς ὁ πιλός .
καὶ εἶπαν , Δεῦτε , οἰκοδομήσωμεν ἑαυτοῖς πόλιν καὶ πύργον , οὗ ἡ κεφαλὴ ἔσται ἕως τοῦ οὐρανοῦ , καὶ ποιήσωμεν ἑαυτοῖς ὄνομα πρὸ τοῦ διασπαρῆναι ἐπὶ πᾶσαν τὴν γῆν .
Εἶτα κάτεισιν ὁ Θεὸς , οὕτω γὰρ ἔφη τὸ Γράμμα τὸ ἱερὸν , καὶ συγχεῖ μὲν αὐτῶν τὰς γλώσσας , κατασκεδάννυσι δὲ καὶ εἰς πᾶσαν αὐτοὺς τὴν γῆν .
ἐπετίμα μὲν γὰρ τοῖς ἐπιχειρήμασιν ὁ τῶν ὅλων Θεὸς , οὐ δέδιε δὲ τὸ συμπέρασμα ·
ὡς δὲ ὑπέροπτόν τι βεβουλευμένους , ἡμερότητι τῇ ἐμφύτῳ χρώμενος , ὑποπαύει τῶν ἐγχειρημάτων τῇ πολυγλωσσίᾳ ·
σημαίνων ὅτι τὰς ὑπὲρ ἄνθρωπον σκέψεις , καὶ εἰ φέροιντό πως διὰ τῶν ἀμηχάνων , οὐκ ἀνεπιπλήκτους ἐᾷ 0 .
Αὐτὰς δὲ συγχεῖ τὰς γλώσσας , τὰ γάρ τοι μόνης τῆς τοῦ Δημιουργοῦ δεόμενα τέχνης , καὶ μέν τοι καὶ ἐξουσίας , ἁρμόσειεν ἂν οὐχ ἑτέρῳ τῳ ποθεν , ἀλλ αὐτῷ δὴ καὶ μόνῳ 0 .
γλώσσης δὲ μεταπλασμὸν , καὶ τὸ ἐξευρύνεσθαι λόγον εἰς ἠχὼ τὴν διάφορον , ἀναθείη τις ἂν εἰκότως τῷ γε ἀληθῶς μόνῳ τε καὶ κατὰ φύσιν Δημιουργῷ .
ἀμοιρήσειε δ ἂν οὔτι που τὸ γεγονὸς , τοῦ σφόδρα εἰκότως διαγελᾶσθαι δεῖν .
ὑπειλήφασι γὰρ , οὐκ οἶδ ὅπως , πάντη τε καὶ πάντως ἰσχύσειν καὶ ἄχρις ἂν αὐτῶν οὐρανῶν τὸν ἐκ πλίνθου τε καὶ γῆς ἀναδείμασθαι πύργον .
Εἶεν δ ἂν εἰς τύπον , οἶμαί που , καὶ αὐτοὶ δὴ πάλιν τῆς Ἰουδαίων ἀσυνεσίας , εὑρήσειν ὑπειληφότων τὴν πρὸς Θεὸν οἰκειότητα ·
μονονουχὶ δὲ καὶ αὐτὴν τὴν εἰς τὰ ἄνω πορείαν , οὐ διά γε τοῦ δρᾷν ἑλέσθαι τυχὸν τὰ αὐτῷ δοκοῦντα καὶ φίλα , οὔ τε μὴν διὰ πίστεως τῆς εἰς Χριστὸν , ἀλλ ὥσπερ τινὰ πύργον ἐξανιστάντων , ἀμαθῶς τὸ ἐπὶ γυμνῇ καὶ μόνῃ τῇ τῶν πατέρων εὐκλείᾳ φρονῆσαι τὰ ὑψηλά 0 1 .
ἄνω τε γὰρ καὶ κάτω τὸν Ἀβραὰμ ὀνομάζοντες , καὶ γηΐνοις αὐχήμασι τὴν ἰδίαν ὥσπερ οἰκοδομοῦντες δόξαν , ἀεί πως κατεγινώσκοντο 0 .
ἀλλ ἐπετίμα μὲν τοῖς τὸν πύργον τεκταινομένοις ὁ Θεὸς , καὶ εἰς πολλὰς αὐτοὺς κατεμέριζε γλώσσας .
προαναφώνησιν δὲ ὥσπερ τινὰ γενέσθαι φαμὲν , τὸ ἐπ ἐκείνοις τότε , τῶν τοῖς Ἰουδαίοις συμβεβηκότων 0 .
φρονοῦντας γὰρ λίαν τὰ ὑψηλὰ , καὶ δι ὧν ἥκιστα χρὴ τὴν εἰς τὰ ἄνω ζητοῦντας πορείαν , κατεσκέδασεν εἰς πολυγλωσσίαν , τουτ έστιν , εἰς πάντα τὰ ἔθνη .
διεσπάρησαν γὰρ χώρας τε τῆς σφῶν καὶ πόλεως , καὶ οἴκων ἀπηλαμένοι , καὶ γεγόνασι πλανῆται ἐν τοῖς ἔθνεσι , κατὰ τὴν Προφήτου φωνήν .
ἀλλ ἐν Χριστῷ τὸ πολύγλωσσον , σημεῖον ἦν ἀγαθόν .
συνηγμένων γὰρ τῶν μαθητῶν κατὰ τὴν ἡμέραν τῆς Πεντηκοστῆς εἰς οἶκον ἕνα 0 ·
ἐγένετο , φησὶν , ἐκ τοῦ οὐρανοῦ ἄφνω ἦχος , ὥσπερ φερομένης πνοῆς βιαίας , καὶ ἐπλήρωσεν ὅλον τὸν οἶκον οὗ ἦσαν καθήμενοι .
καὶ ὤφθησαν αὐτοῖς διαμεριζόμεναι γλῶσσαι ὡσεὶ πυρὸς , ἐκάθισέ τε ἐφ ἕνα ἕκαστον αὐτῶν , καὶ ἐπλήσθησαν ἄπαντες Πνεύματος ἁγίου , καὶ ἤρξαντο λαλεῖν ἑτέραις γλώσσαις , καθὼς τὸ Πνεῦμα ἐδίδου αὐτοῖς ἀποφθέγγεσθαι .
τί δὲ δὴ καὶ ἐλάλουν ;
χορηγοῦντος τοῦ Πνεύματος τὴν εἰς τὰ ἄνω πορείαν , τὴν εἰς οὐρανοὺς ἀνάβασιν ἐν Χριστῷ διὰ πίστεως , τὴν ἁπάντων τῶν κατὰ τὴν οἰκουμένην γλωσσῶν , ἤτοι λαῶν ἢ ἐθνῶν εἰς ἑνότητα συνδρομὴν ἐν Πνεύματι .
ἐξωμολογεῖτο γὰρ ἅπασα γλῶσσα βροτῶν τῷ Χριστῷ , καὶ τὰ αὐτοῦ ἐλάλει μυστήρια .
Οὐκοῦν ἐπὶ μὲν τοῦ πύργου σκεδασμοῦ καὶ ἀποδρομῆς τῆς εἰς πάντα τὰ ἔθνη , σημεῖον ἦν ἡ πολυγλωσσία ·
ἐπὶ δὲ τοῦ Χριστοῦ , τῆς εἰς ἑνότητα διὰ Πνεύματος συνδρομῆς , καὶ τῆς εἰς τὰ ἄνω πορείας 0 .
γέγονε γὰρ ἡμῖν ὁ Χριστὸς , πύργος ἰσχύος , κατὰ τὴν τοῦ Ψάλλοντος φωνὴν , εἰς τὴν ἄνω διακομίζων πόλιν , καὶ τοῖς τῶν ἁγίων ἀγγέλων συνάπτων χοροῖς τοὺς ἐπὶ τῆς γῆς .
νόμον μὲν εἰς βοήθειαν δέδωκεν ὁ τῶν ὅλων Θεός ·
γέγραπται γὰρ ὡδί .
πλὴν ὅτι παιδοκομεῖ μὲν ὁ νόμος , τελειοῖ δὲ λοιπὸν τὸ Χριστοῦ μυστήριον , χαλεπὸν οὐδὲν ἐξ αὐτῶν ἡμᾶς καταθρεῖν τῶν ἱερῶν Γραμμάτων , τὴν ἐπὶ τῷδε πίστιν ἐρανιζομένους εὖ μάλα , καὶ τὰ ἀληθῆ συλλέγοντας 0 ·
ἀπόχρη δὲ , οἶμαι , καὶ ὁ θεσπέσιος λέγων Παῦλος περὶ ταῖν δυοῖν διαθήκαιν ·
ἀθέτησις μὲν γὰρ γίνεται προαγούσης ἐντολῆς διὰ τὸ αὐτῆς ἀσθενὲς καὶ ἀνωφελές .
Οὐδὲν γὰρ ἐτελείωσεν ὁ νόμος ·
ἐπεισαγωγὴ δὲ κρείττονος ἐλπίδος , δι ἧς ἐγγίζομεν τῷ Θεῷ 0 .
Οὐκοῦν ἴοι μέν τις καὶ μάλα ῥᾳδίως εἰς οἰκειότητα τὴν ὡς πρὸς Θεὸν , οὐ διά γε τῆς πρώτης καὶ Μωσαϊκῆς ἐντολῆς ·
διὰ τῆς λεγομένης δὲ ἐπεισῆχθαι ἐλπίδος , ἢν ταῖς εἰς τὸ ἄμεινον ψήφοις στεφανοῦν ἐδόκει τῷ μυσταγωγῷ πρὸς ἀλήθειαν βλέποντι 0 .
ἠθετῆσθαι δὲ σαφῶς τὰ ἐν νόμῳ φησὶ , καὶ τῆς προαγούσης ἐντολῆς τὸ μηδὲν δύνασθαι τελειοῦν καθορίζων , ἐπιστέλλει Ἑβραίοις ·
Εἰ γὰρ ἡ πρώτη ἐκείνη ἦν ἄμεμπτος , οὐκ ἂν δευτέρας ἐζητεῖτο τόπος .
μεμφόμενος γὰρ αὐτῇ λέγει ·
ἰδοὺ ἡμέραι ἔρχονται , λέγει Κύριος , καὶ συντελέσω ἐπὶ τὸν οἶκον Ἰσραὴλ , καὶ ἐπὶ τὸν οἶκον Ἰούδα διαθήκην καινὴν , οὐ κατὰ τὴν διαθήκην ἢν διεθέμην τοῖς πατράσιν αὐτῶν ἐν ἡμέρᾳ ἐπιλαβομένου μου τῆς χειρὸς αὐτῶν , ἐξαγαγεῖν αὐτοὺς ἐκ γῆς Αἰγύπτου ·
ὅτι αὐτοὶ οὐκ ἐνέμειναν ἐν τῇ διαθήκῃ μου , κ ἀγὼ ἠμέλησα αὐτῶν , λέγει Κύριος .
ὅτι αὕτη ἡ διαθήκη ἢν διαθήσομαι τῷ οἴκῳ Ἰσραὴλ μετὰ τὰς ἡμέρας ἐκείνας , λέγει Κύριος 0 ·
διδοὺς νόμους μου εἰς τὴν διάνοιαν αὐτῶν , καὶ ἐπὶ καρδίας αὐτῶν ἐπιγράψω αὐτούς 0 ·
καὶ ἔσομαι αὐτοῖς εἰς Θεὸν , καὶ αὐτοὶ ἔσονταί μοι εἰς λαόν .
καὶ οὐ μὴ διδάξουσιν ἔκαστος τὸν πλησίον αὐτοῦ , καὶ ἕκαστος τὸν ἀδελφὸν αὐτοῦ , λέγοντες 0 ·
γνῶθι τὸν Κύριον ·
ὅτι πάντες εἰδήσουσί με ἀπὸ μικροῦ ἕως μεγάλου αὐτῶν , ὅτι ἵλεως ἔσομαι ταῖς ἁμαρτίαις αὐτῶν , καὶ τῶν ἀνομιῶν αὐτῶν οὐ μὴ μνησθῶ ἔτι .
ἐπιφέρει δὲ τούτοις εὐθύς ·
ἐν δὲ τῷ λέγειν καινὴν , πεπαλαίωκε τὴν πρώτην ·
τὸ δὲ παλαιούμενον καὶ γηράσκον , ἐγγὺς ἀφανισμοῦ 0 .
Οὐκοῦν ἀσθενὴς ὁ νόμος , καὶ πολὺ τὸ ἀδρανὲς ἔχον ὁρᾶται λοιπὸν πρός γε τὸ δύνασθαί φημι τελειοῦν εἰς ἁγιασμόν 0 .
ὅτι δὲ ἀμείνων ἡ ἐν Χριστῷ δικαίωσις καὶ ἡ λατρεία , Θεοῦ διακεκραγότος ἀκούσῃ σαφῶς διὰ προφητῶν φωνῆς , τοῖς τὴν ἔννομον τετιμηκόσι λατρείαν , καὶ οἱονεί πως ἀπρὶξ ἡμμένοις τῆς παλαιωθείσης ἐντολῆς , ποτὲ μὲν , Λούσασθε , καθαροὶ γένεσθε 0 ·
ποτὲ δὲ δὴ αὗ , Ἔλεον θέλω καὶ οὐ θυσίαν , καὶ ἐπίγνωσιν Θεοῦ ἢ ὁλοκαυτώματα .
ἠλεήμεθα γὰρ ἐν Χριστῷ , καὶ ἐν αὐτῷ τεθεάμεθα νοητῶς τὸν Πατέρα , καὶ τὸν φύσει Θεὸν ἐγνώκαμεν .
Εὐπετοῦς δὲ ἄγαν ὄντος μυρία μὲν ὅσα τοῖς εἰρημένοις ἐπισωρεύειν ἔτι , προσεπενεγκεῖν δὲ φωνὰς προφητῶν ἁγίων , δι ὧν ἄν τις ἴδοι καὶ μάλα σαφῶς ἀπαράδεκτον τῷ Θεῷ τὴν κατὰ νόμον λατρείαν 0 ·
ἵνα μὴ τοῦ προκειμένου σκοποῦ τὸν λόγον ἐξελκύσωμεν , καὶ οἴχοιτό που μακρὰν τὸ διήγημα , τρίβον ὥσπερ ἐφ ἑτέραν ἰὸν , ἐπ αὐτὸν ἤδη βαδιούμεθα τὸν θεσπέσιον Ἀβραάμ 0 .
ὃς ἐπείπερ ἐπύθετο τὸν ἀδελφόπαιδα Λὼτ ἀδοκήτως κεκινδυνευκότα , κατῴκει γὰρ ἐν Σοδόμοις , καὶ ἐν οἰκέταις ἤδη ἦν δορίληπτος ὢν , ἐξοπλίζει μὲν τοὺς οἰκογενεῖς , καὶ ἑτέρους τινὰς τῶν συνωμότων Ἐσχὸλ , Ἀννὰν , καὶ Μαμβρῆ ·
ἀντεξάγει δὲ τοῖς νενικηκόσιν , οὐκ ἀγεννῶς , καὶ τῆς ἐκείνων πλεονεξίας ἀπαλλάττει τὸν ἄνθρωπον .
καὶ σὺν αὐτῷ πλείστην ὄσην ἀνασώζει πληθὺν , συνηδικημένην καὶ κινδυνεύουσαν .
ὑπονοστοῦντι δὲ οἴκοι , καὶ τῆς κατ ἐχθρῶν εὐανδρίας σεπτὰ φέροντι τὰ γνωρίσματα , προσυπήντων αὐτῷ ἀναγκαίως οἱ διὰ τῶν αὐτοῦ πόνων ὠφελημένοι .
ἐξῆλθε δὲ βασιλεὺς Σοδόμων εἰς ἀπάντησιν αὐτῷ , μετὰ τὸ ὑποστρέψαι αὐτὸν ἀπὸ τῆς κοπῆς τοῦ Χοδολογόμορ , καὶ τῶν βασιλέων τῶν μετ αὐτοῦ , εἰς τὴν κοιλάδα τοῦ Σαυῆ .
τοῦτο δὲ ἧν πεδίον βασιλέως ·
προσεπάγει δὲ ὅτι Καὶ Μελχισεδὲκ , βασιλεὺς Σαλὴμ , ἐξήνεγκεν αὐτῷ ἄρτους καὶ οἶνον ·
ἦν δὲ ἱερεὺς τοῦ Θεοῦ τοῦ ὑψίστου .
καὶ εὐλόγησε τὸν Ἀβραὰμ , καὶ εἶπεν ·
Εὐλογημένος Ἀβραὰμ τῷ Θεῷ τῷ ὑψίστῳ , ὃς ἔκτισε τὸν οὐρανὸν καὶ τὴν γῆν 0 .
καὶ εὐλογητὸς ὁ Θεὸς ὁ ὕψιστος , ὃς παρέδωκε τοὺς ἐχθρούς σου ὑποχειρίους σου , καὶ ἔδωκεν αὐτῷ δεκάτην ἀπὸ πάντων 0 .